**Maailmanperintöopetus**

Tarkoituksena on tutustua Suomessa sijaitseviin maailmanperintökohteisiin: Vanha Rauma,

Suomenlinna, Petäjäveden vanha kirkko, Verlan ruukki, Sammallahdenmäen pronssiaikainen

hautausmaa ja Struven ketju. Maailmanperintöopetuksen kautta on tarkoitus syventyä siihen

suomalaiseen kulttuuriin, jota kohteet edustavat ja näin syventää oppilaiden identiteettiä

suomalaisina.

Tehtäviin on tarkoitus käyttää yksi oppitunti. Tunti koostuu opettajan johdannosta tunnin

aiheeseen, oppilaiden omatoimisesta ryhmätyöskentelystä sekä tutustumisesta kahteen

tekstiilityön tekniikkaan, pitsinnypläykseen ja lautanauhan valmistamiseen. Kahden

käsityötekniikan kokeileminen integroi tunnin opetuksen tekstiilityöhön, jonka OPS:an

perinteisten tekniikoiden oppiminen kuuluu.

Ryhmissä oppilaat kokoavat keskeiset tiedot kustakin kohteessa käyttäen apunaan

internetsivustoja, esim. http://www.unescokoulu.fi, http://whc.unesco.org/,

http://www.maanmittauslaitos.fi/Kiintopisteet/Struven\_mittausketju. Sivustojen pohjalta

heidän tulisi vastata kysymyksiin:

1) Mikä kohde on? Kirjoittakaa kuvaus lyhyesti kohteesta.

2) Mitkä Unescon valintakriteerit kohde täyttää? Onko kohde kulttuurivai

luonnonperintökohde?

3) Mille historiallisen ajanjaksolle kohde sijoittuu?

Ryhmien vastattua näihin kysymyksiin käydään vielä lyhyesti läpi kohteet mahdollisten

epäselvyyksien varalta. Tämän jälkeen tutustutaan tekniikoihin ja siihen, miksi niitä

kokeillaan maailmanperintöopetuksen yhteydessä.

**Pitsinnypläys**

Raumalla pitsinnypläys on ollut perinteinen ammatti 1700 luvulla.

Samaan aikaan Unescon maailmanperintökohde Vanha Rauma on muotoutunut sellaiseksi kuin se tänä päivänä on.

Voidaankin siis olettaa, että Vanhan Rauman taloissa on nyplätty pitsiä ammatikseen 1700 luvulta

2000 –luvulle. Näin pitsi on osaltaan vaikuttanut Vanhan Rauman säilymiseen

elinvoimaisena sekä on osa Vanhan Rauman identiteettiä.

Nypläys tekniikkana on taitoa vaativa, näin ollen tunnilla tutustutaan nypläykseen

kokeilemalla tekniikkaa yhden tai kahden tyynyn ympärillä, jokaisen saadessa nyplätä

yksinkertaista mallia. Tekniikan opettelun pohjalla on ajatus siitä, että oppilaat pystyisivät tätä

kautta paremmin hahmottamaan omaa kulttuurista taustaansa ja samalla kartuttamaan

ymmärtämystään siitä miksi Vanha Rauma ja sen historiaan olennaisesti kuuluva nypläys ovat

merkittäviä kulttuurihistoriallisesti.

**Lautanauha**

Varhaisimmat löydöt lautanauhasta Suomesta ovat 500 jaa., Sammallahdenmäen hautausmaa

on myöhäisimmälläänkin ajalta 90 jaa. Ei voida siis varmasti sanoa, että Sammallahdenmäelle

haudatuilla ihmisillä olisi ollut vaatteissaan lautanauhaa. Varsinkin kun pronssiajalla

polttohautaus oli yleistä, joten tietoa vaatetuksesta ei ole säilynyt. Tanskassa säilyneiden

vaatekappaleiden pohjalta on luotu rekonstruktio, jossa naisen vaatekappaletta sitoo vyötäröltä nauha. Lautanauha on valittu tehtävään siksi, että voidaan olettaa tekniikan olleen

käytössä jo pronssiajalla ja siksi, että valmistamiseen ei tarvita paljon tarvikkeita.

Lautanauhatekniikan ja pitsinnypläyksen käyttö elämänkatsomustiedon opetuksessa perustuu

siihen, että näin voidaan integroida kaksi eri ainetta toisiinsa ja oppilaat pääsevät myös

reaaliaineen tunnilla kokemaan käsillä tekemisen iloa. Mielestäni vanhojen tekniikoiden

konkreettisen harjoittelun kautta suomalaisen kansankulttuurin, siis oman identiteettimme

perustan, arvostus kasvaa ja kehittyy. Laaja-alainen ymmärtäminen omasta kulttuuristaan ja

sen taustasta vahvistavat oppilaan omakuvaa. Samalla tekniikoiden harjoittelu tuo kohteet, eli

maailmanperinnön, konkreettisemmiksi oppilaille. Ne eivät vain ole bittejä tietoverkossa vaan

elettyä ja koettua maailmaa, joskin kaukaista joko ajallisesti tai maantieteellisesti.

**Lähteet**

Maailmanperintö –tutki ja opi

http://www.nba.fi/fi/sammallahdenmaki

http://www.unescokoulu.fi

http://www.rauma.fi/info/rauman\_pitsi.htm

http://www.student.oulu.fi/~jek/muinaispuku.html

http://whc.unesco.org/

http://www.csc.fi/arctinet/pronssikausi/

Perusopetuksen opetussuunnitelman perusteet 2004